open-index/open-wikipedia-markdown huggingface dataset:
เหล็กไหล

**เหล็กไหล** เป็นธาตุศักดิ์สิทธิ์ชนิดหนื่งในความเชื่อในเอเชียตะวันออกเฉียงใต้ (ในมาเลเซียมีชื่อเรียกว่า *บือซีรีเละ*) มีมากมายหลายชนิดแต่ที่เชื่อกันแพร่หลายที่สุดนั้นจะฝังตัวอยู่ในถ้ำมีลักษณะสีดำคล้ายนิล ลนไฟให้ยืดได้ เชื่อกันว่าในการไปเอาเหล็กไหลนั้นจะต้องใช้น้ำผึ้งชโลมก้อนเหล็กไหลแล้วใช้ไฟลนเหล็กไหลถึงจะยืดออกมากินน้ำผึ้งไปพร้อมกับเล่นไฟด้วย แล้วก็ลนไฟไปกระทั่งทั้งเหล็กไหลยืดออกมาเรื่อยๆจนกระทั่งบางเท่าเส้นด้ายถึงจะตัดขาด (ทั้งนี้ในการไปตัดเหล็กไหลนั้นกล่าวกันว่าคนธรรมดานั้นไม่สามารถตัดเหล็กไหลเองได้เนื่องจากมีเทพเจ้า เจ้าป่า เจ้าเขา พญานาคหรือยักษ์รักษาอยู่และพร้อมจะเข้าทำร้ายผู้เข้าไปเอาได้ถ้าผู้นั้นไม่ใช่คนดีมีบุญหรือมีวิชาอาคมแกร่งกล้าพอ และตัวเหล็กไหลนั้นก็มีฤทธิ์ขัดขืนคนที่เข้าไปเอาได้ด้วยเช่นกล่าวว่าเคยมีคนเข้าไปตัดเหล็กไหลแล้วเอามือไปจับเหล็กไหลแล้วมีอาการคล้ายถูกฟ้าผ่าหรือถูกไฟฟ้าแรงสูงดูดเป็นต้น) เหล็กไหลที่ได้นี้กล่าวกันว่ามีความศักดิ์สิทธิ์มากมักฝังไว้ตามตัวผู้ที่ครอบครองกล่าวกันว่าจะไม่มีอะไรที่ทำร้ายผู้ที่ครอบครองตัวเหล็กไหลได้ทั้งมีด ปืน หรือแม้กระทั่งระเบิด ดินปืนทุกชนิดไม่สามารถจุดติดได้ในอาณาเขตที่มีเหล็กไหลอยู่

ในความเชื่อนี้กล่าวอีกว่าเหล็กไหลยังแบ่งเป็นสามระดับหรือสามชนิด คือ
* ระดับแรก ตัวเหล็กไหลเอง แวววาว เป็นส่วนที่ลนไฟให้ยืดได้ เป็นส่วนที่มีอิทฤทธิ์มากที่สุด เช่น เหล็กไหลปีกแมลงทับหรือเหล็กไหลโกฐปี เหล็กไหลเงินยวงหรือเหล็กไหลชีปะขาว เหล็กไหลเพชรดำ เหล็กไหลท้องปลาไหล
* ระดับสอง รังเหล็กไหล มีลักษณะแวววาวรองจากตัวเหล็กไหล ไม่สามารถลนไฟให้ยืดได้ เป็นส่วนที่ห่อหุ้มตัวเหล็กไหลไว้เป็นฐานรองเหล็กไหลแข็งแน่นติดกับผนังถ้ำ เช่น โคตรเหล็กไหล แร่เกาะล้าน แร่เม็ดมะขาม เหล็กไหลทรหด
* ระดับสาม ขี้เหล็กไหล มีลักษณะคล้ายน้ำตาเทียน ดำด้าน แข็งแต่ทุบให้แตกได้ง่าย เกิดจากการที่เหล็กไหลเคลื่อนผ่านทางนั้นแล้วเกิดขี้เหล็กไหลขึ้นมากล่าวว่าแทบไม่มีฤทธิ์ใด ๆ

ในแง่วิทยาศาสตร์ เหล็กไหลก็คือโลหะหรือวัสดุอื่นที่มีจุดหลอมเหลวต่ำ ที่เกิดขึ้นโดยธรรมชาติเช่นอุกกาบาตจากนอกโลก ซิลิเกตจากใต้โลก และที่มนุษย์สังเคราะห์ขึ้นเช่นปรอท แกลเลียม ซึ่งสามารถหลอมเหลวได้ในอุณหภูมิห้อง หรือโลหะผสมอื่น ๆ สีสันที่ดูเหมือนสีรุ้งเกิดขึ้นจากการแทรกสอดในฟิล์มบาง (thin-film interference) คือการแทรกสอดของแสงที่สะท้อนออกมาจากเนื้อวัตถุ

## อ้างอิง
* พจนานุกรมไทยฉบับราชบัณฑิตยสถาน พุทธศักราช ๒๕๒๕
* สารคดีส่องโลก เหล็กไหล ปี พ.ศ. 2537
* ประสบการณ์ตรงของนายแพทย์วิชิต ตริชอบ บันทึกโดยคุณฉัตรชัย วิเศษสุวรรณ (พนมเทียน)
* เหล็กไหลธาตุกายสิทธิ์ (๑). ส เจริญการพิมพ์, เวชยันต์, พิมพ์ครั้งที่ 1, 2553.

หมวดหมู่:ความเชื่อไทย
หมวดหมู่:วัตถุมงคล
ความเกลียดกลัวต่างชาติ

thumb|การต่อต้านชาวยิวในยูเครน
thumb|การประท้วงต่อต้านชาวต่างชาติในแอฟริกาใต้ 23 เมษายน ค.ศ. 2015

**ความเกลียดกลัวต่างชาติ** () คือภาวะความชังและ/หรือความกลัวของผู้ที่มีชาติพันธุ์ที่ไม่รู้จักหรือแตกต่างจากตนเอง “Xenophobia” มาจากภาษากรีก “ξένος” (xenos) ที่แปลว่า “คนแปลกหน้า” หรือ “ชาวต่างประเทศ”  และ “φόβος” (phobos) ที่แปลว่า “กลัว” ความเกลียดกลัวต่างชาติสามารถแสดงออกมาได้หลายวิธีซึ่งเกี่ยวข้องกับความสัมพันธ์และการรับรู้ของกลุ่มในที่มีต่อกลุ่มนอก ซึ่งรวมถึงความกลัวเสียอัตลักษณ์ ความสงสัยในกิจกรรม ความก้าวร้าวและความปรารถนาทำลายการมีอยู่เพื่อธำรงความบริสุทธิ์ที่คิด ความเกลียดกลัวต่างชาติยังสามารถแสดงออกมาในรูป "การเยินยอวัฒนธรรมโดยไม่วิเคราะห์" ซึ่งมีความเห็นว่าวัฒนธรรมนั้น "มีสภาพไม่จริง เหมารวมและมาจากที่อื่น"

บางทีมีผู้สับสนคำว่า ความเกลียดกลัวต่างชาติและคตินิยมเชื้อชาติ และใช้แทนกันเพราะบุคคลที่มีประเทศกำเนิดเดียวกันอาจมีเชื้อชาติเดียวกันด้วย ด้วยเหตุนี้ ปกติจึงแยกแยะความเกลียดกลัวต่างชาติได้ด้วยการคัดค้านวัฒนธรรมต่างชาติ

## ความหมายทั่วไป
พจนานุกรมภาษาอังกฤษ ฉบับออกซฟอร์ดให้ความหมายของคำว่า “Xenophobia” ว่าเป็นคำสมาสระหว่างคำว่า “Xeno” (“แขก, คนแปลกหน้า, ผู้ที่ดูแตกต่าง, ชาวต่างประเทศ”) และคำว่า “phobia” (“ความกลัว, ความสยองหรือความเกลียดชังโดยเฉพาะในทางร้าย”)

แต่ใน “พจนานุกรมจิตวิทยา” ให้ความหมายไว้อย่างกว้างๆ ว่าคือ “ความกลัวคนแปลกหน้า” ตามความหมายของพจนานุกรมภาษาอังกฤษ ฉบับออกซฟอร์ดหมายความได้ทั้งความกลัวหรือความชังที่มิใช่ที่มีต่อบุคคลจากอีกประเทศหนึ่ง และรวมทั้งบุคคลจากวัฒนธรรมอื่น, จากวัฒนธรรมรอง (subculture) หรือจจากผู้ที่มีความเชื่อที่แตกต่างออกไป หรือพูดสั้นๆ ได้ว่าต่อผู้ใดก็ได้ที่มีลักษณะที่แตกต่างจากตนเองทางด้านที่มา, ศาสนา, ความเชื่อ, อุปนิสัย, ภาษา หรือปัจจัยอื่นๆ ขณะที่อาจจะกล่าวได้ว่า กลุ่มที่ถูกชังเป็นกลุ่มที่ไม่ยอมรับโดยสังคมแต่ตามความเป็นจริงแล้วผู้ที่มีความชังชาวต่างชาติเท่านั้นที่เป็นผู้มีความเชื่อว่ากลุ่มบุคคลที่ตนชังไม่ควรที่จะเป็นที่ยอมรับโดยสังคม ขณะที่ผู้ที่มีความชังทราบว่าตนเองเต็มไปด้วยความชังต่อชนกลุ่มหนึ่งกลุ่มใดโดยเฉพาะ แต่อาจจะไม่ยอมรับว่าความคิดดังว่าเป็นความกลัว

## อ้างอิง

## ดูเพิ่ม
* โรคกลัว 
* การไล่ทำร้ายและสังหาร
* ลัทธิความเป็นอคติต่อชาวเซมิติค

หมวดหมู่:ความเดียดฉันท์
หมวดหมู่:คตินิยมเชื้อชาติ
เชอร์ล็อค โฮล์มส์ ดับแผนพิฆาตโลก

**เชอร์ล็อค โฮล์มส์ ดับแผนพิฆาตโลก** () เป็นภาพยนตร์ในปี ค.ศ. 2009 ดัดแปลงมาจากตัวละครในบทประพันธ์ชื่อเรื่องเดียวกันของเซอร์อาร์เทอร์ โคนัน ดอยล์ ภาพยนตร์กำกับโดยกาย ริตชี และมีโปรดิวเซอร์คือโจเอล ซิลเวอร์, ไลโอเนล ไวแกรม, ซูซาน ดาวนีย์ และแดน ลิน เขียนบทภาพยนตร์โดยไมเคิล โรเบิร์ต จอห์นสัน, แอนโทนี เพกแฮม และไซมอน คินเบิร์ก โดยยึดจากเนื้อเรื่องตัวละครของไลโอเนล ไวแกรม และโคนัน ดอยล์ โรเบิร์ต ดาวนีย์ จูเนียร์ รับบทเป็นเชอร์ล็อก โฮมส์ และจู๊ด ลอว์ รับบทเป็นนายแพทย์จอห์น วอตสัน 

ภาพยนตร์ออกฉายในสหรัฐอเมริกาเมื่อวันที่ 25 ธันวาคม ค.ศ. 2009 และในวันที่ 26 ธันวาคม ค.ศ. 2009 ในสหราชอาณาจักรและแถบแปซิฟิก และเข้าฉายในประเทศไทย เมื่อวันที่ 24 ธันวาคม ในปีเดียวกัน

## เรื่องย่อ
ในปี 1891 ณ กรุงลอนดอน **เชอร์ล็อก โฮมส์** (โรเบิร์ต ดาวนีย์ จูเนียร์) ผู้มีชื่อเสียงในการเสาะหาความจริงในเบื้องลึกแห่งปริศนาสุดซับซ้อน ด้วยความช่วยเหลือจาก **นายแพทย์จอห์น วอตสัน** (จู๊ด ลอว์) ชื่อดังซึ่งหาผู้มีฝีมือทัดเทียมได้ยากในการไขคดีอาชญากรรมทุกรูปแบบ ไม่ว่าจะด้วยพลังแห่งการสังเกตอันเป็นเอกลักษณ์ ทักษะการอนุมานอันโดดเด่น หรือพลังหมัดอันรุนแรงของเขา

แต่พายุร้ายกำลังก่อตัวเหนือลอนดอน การข่มขู่ซึ่งไม่เหมือนกับอะไรทั้งหมดที่โฮมส์เคยเผชิญหน้ามาก่อน และเป็นความท้าทายที่เขากำลังมองหาอยู่พอดี หลังจากคดีฆาตกรรมโหดร้ายในพิธีกรรมอย่างต่อเนื่อง โฮมส์และวอตสันไปถึงทันเวลาช่วยชีวิตเหยื่อรายล่าสุด และเผยโฉมหน้าฆาตกร **ลอร์ดแบล็กวุด** (มาร์ก สตรอง) ซึ่งสร้างความหวาดกลัวให้กับทั้งบรรดาเพื่อนร่วมคุกและเหล่าผู้คุม กับการที่เขาดูเหมือนจะเชื่อมโยงกับพลังด้านมืด ได้เตือนโฮมส์ว่าความตายไม่มีอำนาจเหนือเขา และที่จริงแล้วการประหารนั้นจะเป็นไปตามแผนการของแบล็กวุด และเมื่อทุกอย่างเกิดขึ้น แบล็กวุดก็ทำตามสัญญา การฟื้นคืนชีพของเขาสร้างความตื่นตระหนกให้กับลอนดอนและความทึ่งให้กับสกอตแลนด์ยาร์ด แต่สำหรับโฮมส์แล้ว สิ่งที่เกิดขึ้นเป็นเกม พวกเขากำลังแข่งกับแผนการมฤตยูของแบล็กวุด โฮมส์ต้องกระโจนสู่โลกแห่งศาสตร์มืดและตกตะลึงกับเทคโนโลยีใหม่ๆ ที่ซึ่งตรรกะอาจเป็นอาวุธที่ดีสุดในการต่อสู้กับอาชญากรรมในบางครั้ง แต่หมัดฮุกขวาแม่น ๆ ก็มักจะช่วยไว้ได้เสมอ

## นักแสดง

## ภาคต่อ
*เชอร์ล็อค โฮล์มส์ ดับแผนพิฆาตโลก* มีภาคต่อเป็นภาค 2 ในชื่อว่า *[[เชอร์ล็อค โฮล์มส์ เกมพญายมเงามรณะ]]* (Sherlock Holmes: A Game of Shadows) จะเล่าถึงนักสืบเชอร์ล็อก โฮมส์ และเพื่อนสนิทอย่างนายแพทย์จอห์น วอตสัน กับการเผชิญหน้ากับตัวร้ายอย่างศาสตราจารย์เจมส์ มอริอาร์ตี (แสดงโดยแจเร็ด แฮร์ริส) ในภาคสองนี้ด้วย ซึ่งเข้าฉายในสหรัฐอเมริกาวันที่ 16 ธันวาคม พ.ศ. 2554 และเข้าฉายในประเทศไทย ในวันที่ 22 ธันวาคม พ.ศ. 2554

## อ้างอิง

## แหล่งข้อมูลอื่น
* เว็บไซต์ทางการ
* เว็บไซต์ทางการ 
* 
* 
* 
* เชอร์ล็อค โฮล์มส์ ดับแผนพิฆาตโลก ทางเว็บไซต์ สยามโซน

หมวดหมู่:ภาพยนตร์อเมริกันที่ออกฉายในปี พ.ศ. 2552
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์เชอร์ล็อก โฮมส์
หมวดหมู่:ภาพยนตร์ที่กำกับโดย กาย ริตชี
ช็อง โด-จ็อน

**ช็อง โด-จ็อน** (; ; ; 1342-1398) เกิดเมื่อปี ค.ศ. 1342 เป็นอัครมหาเสนาบดีคนแรกแห่งราชวงศ์โชซ็อน และเป็นขุนนางที่พระเจ้าแทโจ ปฐมกษัตริย์แห่งราชวงศ์โชซ็อนโปรดปรานและไว้วางพระทัยมากที่สุด โดยท่านเป็นผู้นำแห่ง "กลุ่มชินจิน" ซึ่งเป็นกลุ่มขุนนางที่ทรงอิทธิพลที่สุด ในช่วงต้นราชวงศ์โชซ็อนท่านถูกลอบสังหารที่พระราชวังคย็องบก โดยลีพังวอน เมื่อวันที่ 6 ตุลาคม ค.ศ. 1398 ขณะอายุได้ 56 ปี
หมวดหมู่:ขุนนางเกาหลี
หมวดหมู่:บุคคลในยุคราชวงศ์โชซ็อน
แซม เวิร์ธธิงตัน

**ซามูเอล เฮนรี จอห์น เวิร์ธธิงตัน** (; เกิด 2 สิงหาคม ค.ศ. 1976) เป็นนักแสดงชาวออสเตรเลีย เขาเป็นที่รู้จักจากการแสดงเป็น เจค ซัลลี ในภาพยนตร์แฟรนไชส์เรื่อง *[[อวตาร (แฟรนไชส์)|อวตาร]]*, มาร์คัส ไรต์ ในภาพยนตร์เรื่อง *[[ฅนเหล็ก 4 มหาสงครามจักรกลล้างโลก]]* (2009) และเพอร์ซิอัส ในภาพยนตร์เรื่อง *[[สงครามมหาเทพประจัญบาน]]* (2010) และภาคต่อ *[[สงครามมหาเทพพิโรธ]]* (2012) 

เขายังปรากฏอยู่ในภาพยนตร์ที่เร้าอารมณ์อีกหลายเรื่อง ซึ่งรวมถึง *[[ล้างหนี้ แผนจารชนลวงโลก]]* (2010), *[[เอเวอเรสต์ ไต่ฟ้าท้านรก]]* (2015), *[[วีรบุรุษสมรภูมิปาฏิหาริย์]]* (2016), *[[กระท่อมเหนือปาฏิหาริย์]]* (2017), *[[คลั่งล้างแค้น]]*  (2017) และ *[[แตกหัก]]* (2019) ทั้งนี้ เขายังได้เข้าชิงรางวัลภาพยนตร์อันทรงเกียรติสูงสุดของออสเตรเลียสามครั้ง จากบทนำของเขาในภาพยนตร์เรื่อง *[[รักร้อน แท็ปแรง]]* (2000), *[[ขอบอกโลก ฉันตกหลุมรัก]]* (2004) และ *[[อวตาร (ภาพยนตร์)|อวตาร]]* (2009)

ด้านโทรทัศน์ เวิร์ธธิงตันแสดงเป็นฮาวเวิร์ดในละครชุดของออสเตรเลียอย่าง *[[เลิฟมายเวย์]]* และฟิลลิป ชูลเลอร์ ในละครสั้นแนวชีวิตอย่าง *[[เดดไลน์กัลลิโพลี]]* ซึ่งเขารับหน้าที่เป็นผู้อำนวยการสร้างฝ่ายบริหารด้วย นอกจากนี้ เขายังพากย์เสียงเป็นตัวเอก กัปตันอเล็กซ์ เมสัน ในวิดีโอเกม *[[คอลล์ออฟดิวตี: แบล็กออฟส์]]* (2010) รวมถึงภาคต่อ *[[คอลล์ออฟดิวตี: แบล็กออฟส์ II]]* (2012) และ *[[คอลล์ออฟดิวตี: แบล็กออฟส์ 4]]* (2018)

## ชีวิตช่วงแรกและการศึกษา
เวิร์ธธิงตันเกิดในครอบครัวชาวอังกฤษในกอดัลมิง เซอร์รีย์ เซาท์อีสต์อิงแลนด์ สหราชอาณาจักร ต่อมาครอบครัวได้ย้ายมาอยู่เพิร์ท รัฐเวสเทิร์นออสเตรเลีย ซึ่งเขาเติบโตในวอร์นโบร เขตชานเมืองร็อกกิงแฮม มารดาของเขา จีนน์ เจ. (สกุลเดิม มาร์ติน) เป็นแม่บ้าน และบิดาของเขา โรนัลด์ ดับเบิลยู. เวิร์ธธิงตัน เป็นกรรมกรในโรงไฟฟ้า เขามีน้องสาวหนึ่งคนชื่อ ลูซินดา

## อ้างอิง

## แหล่งข้อมูลอื่น

* 

หมวดหมู่:นักแสดงออสเตรเลีย
หมวดหมู่:บุคคลจากเพิร์ท
การเปลือยอก (ผู้ชาย)

: *บทความนี้เกี่ยวกับการเปลือยอกของผู้ชาย สำหรับการเปลือยอกของผู้หญิง ดูที่ [[การเปลือยอก (ผู้หญิง)]] หรือ ท็อปเลส*
200px|thumb|ผู้ชายเปลือยอก บริเวณชายหาด
**การเปลือยอก** () ในบทความนี้หมายถึงการที่ผู้ชายไม่สวมเสื้อผ้าตั้งแต่เอวขึ้นไป ทำให้เห็นในส่วนลำตัว อาจเรียกการไม่ใส่เสื้อ สำหรับการเปลือยอกในภาษาอังกฤษใช้คำว่า bare chest สำหรับผู้หญิงใช้คำว่า toplessness

สำหรับในผู้ชายแล้วการเปลือยอกไม่ถือเป็นสิ่งผิดปกติ ที่จะทำในที่สาธารณะมากกว่าผู้หญิง การเปิดเผยทรวงอกกล้ามเนื้อในผู้ชายไม่ถือเป็นเรื่องผิด ส่วนในฝ่ายหญิงการเห็นเต้านมหลายประเทศ​มีการพิจารณาว่าเป็นเรื่องผิด

## ทัศนคติทางสังคม
ผู้ชายจำนวนมากโดยเฉพาะชนชั้นแรงงานอย่างเช่น ชาวไร่ ชาวนา คนทำงานเหมือง ทำงานโดยเปลือยอกอาจเป็นเพราะโดยมากจะทำงานที่มีภูมิอากาศที่อบอุ่นกว่า ยกเว้นในเขตอากาศที่ร้อนมากจะใส่เสื้อเพื่อป้องกันแสงอาทิตย์ มากกว่าความสำคัญในการระบายความร้อน แต่มีหลายครั้งและหลายที่ที่จะเข้มงวดและไม่เป็นการง่ายที่จะปฏิบัติเช่นนี้ ในยุควิกตอเรียสังคมสุภาพชนของวัฒนธรรมตะวันตกไม่เห็นด้วยกับการเปลือยกายในทุกระดับ แม้กระทั่งการเปลือยอกและคนต่างระมัดระวังในการปกปิดร่างกายตน จนในสังคมเริ่มมีทัศนคติที่ผ่อนคลายในศตวรรษที่ 20 การเปลือยอกในที่สาธารณะกลับมาเป็นที่ยอมรับได้อีกครั้ง ในช่วงแรกกฎต่าง ๆ จะผ่อนปรนเฉพาะผู้ชายเปลือยอกบนชายหาดหรือสระว่ายน้ำเท่านั้น ในนิวยอร์กซิตีผู้ชายสามารถถอดเสื้อในเซ็นทรัลพาร์ก ช่วงปลายคริสต์ทศวรรษ 1960 ได้ แต่ก็เป็นการยอมรับไปทีละน้อยในการก้าวข้ามเส้นเพศได้ ปัจจุบันค่อนข้างจะเป็นการยอมรับได้สำหรับผู้หญิงที่เปลือยอกบริเวณชายหาดในยุโรปและแคริบเบียน แต่ก็ยังถือเป็นสิ่งไม่ปกติสำหรับชายหาดส่วนมากในอเมริกาเหนือและออสเตรเลีย

ในประเทศมุสลิมบางประเทศ ผู้หญิง (อย่างอิหร่าน) เสื้อผ้าจะปกปิดแทบทั้งตัว ในยุโรปและอเมริกาเหนือจะไม่ยอมรับคนเปลือยอกในบางกรณี อย่างเช่นร้านค้าที่จะมีนโยบาย "ไม่สวมเสื้อ ไม่ใส่รองเท้า ไม่ได้รับบริการ"

## กิจกรรมที่มีการเปลือยอก
thumb|right|150px|กีฬาบางประเภทอย่างเช่นการไต่ผา ที่มักเปลือยอกปีนกัน
ในกีฬาบางประเภทที่เล่นไม่เป็นทางการ อย่างเช่นฟุตบอลที่เล่นในสวน หรือการเล่นคริกเก็ตบนชายหาด ผู้เล่นสองทีมมักจะแบ่งทีมให้เห็นความแตกต่างโดยการถอดเสื้อ ในกีฬาบางประเภทการแต่งกายมีมาตรฐานการเปลือยอก โดยเฉพาะกีฬาทางน้ำอย่างเช่น ว่ายน้ำ กีฬากระโดดน้ำ เล่นเซิร์ฟ โปโลน้ำ และกีฬาทางชายหาดประเภทอื่นอย่างเช่น วอลเลย์บอลชายหาด รวมถึงกีฬาต่อสู้บางประเภทอย่างเช่น มวยสากลหรือมวยปล้ำน้ำมัน ที่มีกฎสำหรับนักชกผู้ชายที่ห้ามสวมเสื้อ

## อ้างอิง

หมวดหมู่:เครื่องแต่งกาย
หมวดหมู่:การเปลือยกาย
การเปลือยอก

**การเปลือยอก** อาจหมายถึง
* การเปลือยอก (ผู้ชาย) หรือในภาษาอังกฤษว่า bare chest
* การเปลือยอก (ผู้หญิง) หรือในภาษาอังกฤษว่า topless
ถัง กั๋วเฉียง

**ถัง กั๋วเฉียง** (จีน: 唐国强, พินอิน: Táng Guóqiáng) เป็นนักแสดงชาวจีน เป็นที่รู้จักจากการรับบท ขงเบ้ง ในสามก๊กฉบับละครโทรทัศน์ของ CCTV เกิดเมื่อวันที่ 4 พฤษภาคม ค.ศ. 1952 ในครอบครัวที่เป็นแพทย์  ที่เมืองชิงเต่า มณฑลซานตง เริ่มต้นอาชีพนักแสดงในปี ค.ศ. 1970

ถัง กั๋วเฉียง มีบทบาทที่รู้จักดีจากการรับบทเป็น ขงเบ้ง จากสามก๊กฉบับละครโทรทัศน์ของ CCTV และจากการรับทเป็น จักรพรรดิหย่งเจิ้น, จักรพรรดิหลี่ซื่อหมิน และ รับบท เหมาเจ๋อตุง หลายต่อหลายครั้ง เช่น  *[[มังกรสร้างชาติ]]* ในปี ค.ศ. 2009 เป็นต้น

ชีวิตส่วนตัว เคยผ่านการสมรสมาแล้ว 2 ครั้ง โดยมีลูกสาวเกิดกับภรรยาคนแรก และลูกชายกับภรรยาคนที่สอง

## ผลงานด้านการแสดง

### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
*
*dianying.com
*HK Cinemagic 

หมวดหมู่:นักแสดงจีน
หมวดหมู่:บุคคลจากชิงเต่า
พระเจ้าชัยศิริ

**พระเจ้าชัยศิริ** (พ.ศ. 1541-?) เป็นพระมหากษัตริย์องค์ที่ 20 แห่งราชวงศ์สิงหนวัติ และ โยนกนครไชยบุรีราชธานีศรีช้างแส่น ทรงขึ้นครองราชย์เมื่อปี พ.ศ. 1541 เป็นพระราชโอรสในพระเจ้าพรหมมหาราช ทรงเป็นมหาราชผู้กอบกู้เอกราชจากขอม

## พงศาวลี



หมวดหมู่:พระมหากษัตริย์โยนกเชียงแสน
หมวดหมู่:ราชวงศ์สิงหนวัติ
หมวดหมู่:บุคคลที่ยังไม่ทราบปีที่เกิด
อิวัน กลัสนิช

thumb|อิวัน กลัสนิช
**อิวัน กลัสนิช** (; เกิดวันที่ 29 มกราคม ค.ศ. 1980) เป็นอดีตนักฟุตบอลอาชีพชาวโครเอเชีย ปัจจุบันเล่นให้กับสโมสรฟุตบอลโบลตันวอนเดอเรอส์ โดยถูกยืมตัวจากสโมสรน็องต์ อิวัน กลัสนิชเริ่มต้นเล่นให้กับสโมสรฟุตบอลซังคท์เพาลีระหว่าง ค.ศ. 1998–2001 และยิงได้ 26 ประตู จาก 95 นัด

หมวดหมู่:นักฟุตบอลชาวโครเอเชีย
หมวดหมู่:นักฟุตบอลชาวเยอรมัน
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในพรีเมียร์ลีก
ราเชล แม็กอดัมส์

**ราเชล แอน แม็กอดัมส์** (; เกิด 17 พฤศจิกายน ค.ศ. 1978) เป็นนักแสดงชาวแคนาดาสร้างชื่อจากบท "เรจิน่า จอร์จ" ในภาพยนตร์ ค.ศ. 2004 *[[Mean Girls]]* จากนั้นแสดงในภาพยนตร์ดัดแปลงจากบทประพันธ์เรื่อง *[[The Notebook (film)|The Notebook]]* และแสดงร่วมกับโอเวน วิลสันและวินซ์ วอห์น ในภาพยนตร์ตลกเรื่อง *[[Wedding Crashers]]* ผลงานแสดงภาพยนตร์เรื่องอื่นที่เธอร่วมแสดงเช่น * [[The Family Stone]]*, *[[Red Eye (film)|Red Eye]]* และ *[[The Time Traveler's Wife (film)|The Time Traveler's Wife]]* และยังแสดงในภาพยนตร์ของกาย ริตชี เรื่อง *[[เชอร์ล็อก โฮล์มส์ ดับแผนพิฆาตโลก]]* และ เชอร์ล็อก โฮล์มส์ เกมพญายมเงามรณะ ในบท ไอรีน แอดเลอร์ ด้วย จากนั้นใน ค.ศ. 2015 เธอปรากฏตัวอยู่ในภาพยนตร์รักตลกของคาเมรอน โครว์ ในเรื่อง *Aloha* และภาพยนตร์ดราม่า เรื่อง*[[สังเวียนเดือด]] (Southpaw)*

## ผลงานด้านการแสดง

### ภาพยนตร์

### ละครโทรทัศน์

## อ้างอิง

หมวดหมู่:นักแสดงแคนาดา
หมวดหมู่:บุคคลจากลอนดอน (รัฐออนแทรีโอ)
หมวดหมู่:ชาวแคนาดาเชื้อสายเวลส์
เดอะเรฟ

**เจมส์ โอเวน ซัลลิแวน** () (10 กุมภาพันธ์ ค.ศ. 1981 - 28 ธันวาคม ค.ศ. 2009) หรือเป็นที่รู้จักในชื่อ **เดอะเรฟ** () หรือ เดอะเรฟเวอร์เรนด์ โธโลมิว เพลก (The Reverend Tholomew Plague) เป็นมือกลองและนักร้องประสานของวงอะเว็นจด์เซเวนโฟลด์ และเป็นนักร้องนำวงอาวองต์การ์ดเมทัลที่ชื่อ พิงค์ลีสมูธ ร่วมกับเพื่อนนักกีตาร์วงอะเว็นจด์เซเวนโฟลด์ ซินนีสเตอร์ เกตส์ ซัลลิแวนอยู่ที่ฮันติงตันบีช รัฐแคลิฟอร์เนีย แต่งงานกับลีนา แม็กแฟดเดน หรือลีนา ซิลเวอร์ เขาเสียชีวิตเมื่อวันที่ 28 ธันวาคม ค.ศ. 2009 อายุได้ 28 ปี ในที่สุด สาเหตุการเสียชีวิตของ "เดอะเรฟ" จิมมี โอเวน ซัลลิแวน แห่งวงอะเว็นจด์เซเวนโฟลด์ ถูกเผยออกมาแล้ว โดยมือกลองหนุ่มวัย 28 ปีรายนี้ เสียชีวิตด้วย โรคร้ายของร็อคสตาร์ นั่นก็คือ เสพยาเกินขนาด 

## การเสียชีวิต
ทั้งนี้ เดอะเรฟ เสียชีวิตเมื่อวันที่ 28 ธันวาคม ที่บ้านของตัวเอง ใน แคลิฟอร์เนีย อย่างไรก็ดีในช่วงที่ ชัลลิแวน เสียชีวิต ยังไม่มีใครระบุได้ว่า มือกลอง รายนี้ เสียชีวิตด้วยสาเหตุอะไร แต่ล่าสุดนิตยสาร โรลลิ่ง สโตน อ้างรายงานของ นักพิษวิทยา ซึ่งให้ข้อสังเกตว่า ซัลลิแวน น่าจะเกิดอาการช็อก จากอาการทำงานของยาอย่างเฉียบพลัน ซึ่งในร่างกายของมือกลอง พบการทำงานของสารเคมีหลายประเภท ได้แก่ ออกซิโคโดน (ยาแก้ปวดสกัดจากฝิ่น) ออกซิมอร์ฟีน ยาแก้ปวดที่สกัดจากมอร์ฟีน ไดอะซีแพม/นอร์ดาซีแพม ยาคลายเครียด และเอทานอล

อย่างไรก็ดีหลังเสียชีวิต อะเว็นจด์เซเวนโฟลด์ ก็ไปคว้าตัว ไมค์ พอร์ตนอย มือกลองจากวง ดรีม เธียร์เตอร์ มาทำหน้าที่บันทึกเสียงงานอัลบั้มชุดใหม่ พร้อมดึงร่วมออกทัวร์ด้วย โดยอะเว็นจด์เซเวนโฟลด์ได้เปิดตัวซิงเกิลแรก ชื่อเดียวกันกับชื่ออัลบั้ม *[[ไนต์แมร์]]*

สิ่งที่ลึกลับเกี่ยวกับเรื่องนี้คือมีเพลงหนึ่งในอัลบั้มที่ชื่อว่า "ฟิกชัน" (ชื่อเล่นที่เดอะเรฟตั้งให้ตัวเอง) ซึ่งเป็นเพลงที่พูดถึงเรื่องความตาย และเป็นเพลงสุดท้ายที่เดอะเรฟแต่งให้กับอัลบั้มนี้ เมื่อเขาแต่งเสร็จ เขาก็พูดว่า 'นี่แหละ เพลงนี้จะบันทึกเป็นเพลงสุดท้าย' หลังจากนั้น 3 วันต่อมา เขาก็เสียชีวิต

กลองชุดของเขาตอนนี้ได้นำไปจัดแสดงที่ฮาร์ดร็อกโฮเทลแอนด์คาสิโน ในลาสเวกัส รัฐเนวาดา ส่วนกลองชุดจากงานคอนเสิร์ตทัวร์ "เทสต์ออฟเคออส" ในปี ค.ศ. 2008 ได้นำไปจัดแสดงที่ฮาร์ดร็อกคาเฟ่ ในเมืองแกตลินเบิร์ก รัฐเทนเนสซี

## ผลงาน

;ซับเออร์เบินเลเจนด์
**Origin Edition* (1900)

;พิงก์ลีสมูท
**Unfortunate Snort* (2001)

;ไบรอัน เฮเนอร์
**Cougar Bait* (2008)
**Fistfight at the Wafflehouse* (2010)

;อะเว็นจด์เซเวนโฟลด์
* *[[ซาวน์ดิงเดอะเซเวนท์ทรัมเปต|Sounding the Seventh Trumpet]]* (2001)
* *[[เวกกิงเดอะฟอลเลน|Waking the Fallen]]* (2003)
* *[[ซิตีออฟอีวิล|City of Evil]]* (2005)
* *[[อะเว็นจด์เซเวนโฟลด์ (อัลบั้ม)|Avenged Sevenfold]]* (2007)
* *[[ไนต์แมร์|Nightmare]]* (2010) เสียงร้อง และผู้ประพันธ์เพลง

## อ้างอิง

หมวดหมู่:นักตีกลอง
หมวดหมู่:นักดนตรีชาวอเมริกัน
หมวดหมู่:บุคคลจากฮันติงตันบีช
หมวดหมู่:สมาชิกอะเว็นจด์เซเวนโฟลด์
บราเธอร์ส

**บราเธอร์ส** สามารถหมายถึง:
* บราเธอร์ส (วงดนตรี) กลุ่มศิลปินสัญชาติไทย
* บราเธอร์ส (ภาพยนตร์) ภาพยนตร์ในปี พ.ศ. 2552 นำแสดงโดยเจค จิลเลนฮอลและโทบีย์ แม็กไกวร์
ท่าอากาศยานนานาชาติเลียนเคือง

**ท่าอากาศยานนานาชาติเลียนเคือง**  () เป็นท่าอากาศยานที่ใหญ่ที่สุดในบรรดาท่าอากาศยานทั้งหมดสี่แห่งของจังหวัดเลิมด่ง ทางตอนใต้ของประเทศเวียดนาม ตั้งอยู่ในเขตอำเภอดึ๊กจ่ง ห่างจากเมืองด่าหลัตไปทางทิศใต้ประมาณ 30 กิโลเมตร การปรับปรุงท่าอากาศยานเพื่อให้สามารถรองรับอากาศยานที่ใหญ่ขึ้นแล้วเสร็จเมื่อเดือนธันวาคม พ.ศ. 2552 มีเส้นทางบินภายในประเทศไปยังฮานอยและนครโฮจิมินห์ และจะมีเส้นทางไปยังเมืองดานัง กัมพูชา ลาว สิงคโปร์ และเกาหลีใต้ในอนาคตอันใกล้
 
## อ้างอิง

ลเลียนเคือง
หมวดหมู่:จังหวัดเลิมด่ง
คลองด่าน (กรุงเทพมหานคร)

[thumb|พระมหาเจดีย์มหารัชมงคล[วัดปากน้ำ ภาษีเจริญริมคลองด่าน]]
**คลองด่าน** ถือเป็นคลองสายประวัติศาสตร์ที่สำคัญอีกแห่งหนึ่งในกรุงเทพมหานคร  ชื่อของคลองด่านมีที่มาจาก ในสมัยโบราณที่ปากคลองด่านด้านวัดหมู (วัดอัปสรสวรรค์ในปัจจุบัน) เคยเป็นด่านขนอนมาก่อน ด่านขนอนคือด่านที่เป็นกระโจมหลังคา มียอดสำหรับดูเรือในระยะไกล เพื่อตรวจสิ่งของต้องห้าม และเก็บภาษีจากเรือสินค้าต่างชาติทั้งฝรั่ง และจีน ที่ขึ้นล่องผ่านด่านมาติดต่อค้าขายในอาณาจักร ซึ่ง ณ ที่นี้จะสามารถเก็บภาษีทั้งจากเรือที่ผ่านมาทางแม่น้ำเจ้าพระยา และทางแม่น้ำท่าจีนได้ คลองด่านยังใช้เป็นเส้นทางไปออกแม่น้ำท่าจีนที่จังหวัดสมุทรสาครได้ด้วย ดังปรากฏว่าเป็นเส้นทางเดินทัพไปด่านเจดีย์สามองค์ในสมัยรัชกาลที่ 2  และปรากฏเป็นเส้นทางสำคัญที่ใช้สัญจร ทั้งใน นิราศถลางของเสมียนมี (หมื่นพรหมสมพัตรสร) นิราศนรินทร์ จดหมายเหตุลาลูแบร์ โคลงนิราศพระยาตรัง และโคลงนิราศทวายของพระพิพิธสาลี 

ในรัชกาลพระบาทสมเด็จพระนั่งเกล้าเจ้าอยู่หัว คลองด่านเกิดตื้นเขิน จึงโปรดเกล้าฯ ให้พระยาโชฎึกราชเศรษฐี (ทองจีน) เป็นแม่กองขุดลอกใน พ.ศ. 2374 คลองด่านเป็นเส้นแบ่งเขตภาษีเจริญและเขตธนบุรี ก่อนที่จะไหลเข้าเขตจอมทอง กรุงเทพมหานคร ปากคลองแยกจากคลองบางกอกใหญ่ที่วัดปากน้ำภาษีเจริญ ไปออกคลองบางขุนเทียน และคลองสนามชัย ความยาวประมาณ 3 กิโลเมตร

ปัจจุบัน คลองด่านใช้เป็นคลองเพื่อการระบายน้ำการสัญจร และการท่องเที่ยว วัดสำคัญบริเวณริมฝั่งคลองได้แก่ วัดปากน้ำภาษีเจริญ วัดอัปสรสวรรค์ วัดนางชีโชติการาม วัดหนัง วัดขุนจันทร์ วัดใหม่ยายนุ้ย วัดนางนองวรวิหาร และวัดราชโอรสาราม
โดยทั่วไปแล้ว ไม่ได้เจาะจงว่าบริเวณใดเป็นจุดสิ้นสุดของคลองด่าน แต่จะถือกันว่าคลองสนามชัยและคลองด่านเป็นคลองเดียวกัน ทั้งนี้จึงเรียกคลองนี้ทั้งคลองสนามชัย และคลองด่าน

## อ้างอิง

## แหล่งข้อมูลอื่น
*

หมวดหมู่:โบราณสถานในกรุงเทพมหานคร
ด่าน (ฝั่งธนบุรี)
ด่าน (ฝั่งธนบุรี)
ด่าน (ฝั่งธนบุรี)
ปริญญา (แก้ความกำกวม)

**ปริญญา** อาจหมายถึง
* ปริญญา (:en:Academic degree) ในทางการศึกษา
** ปริญญาตรี
** ปริญญาโท
** ปริญญาเอก
** ปริญญากิตติมศักดิ์
* บุคคล
** ปริญญา กีรกะจินดา
** ปริญญา นาคฉัตรีย์
** ปริญญา อินทชัย
** ปริญญา เทวานฤมิตรกุล
** ปริญญา โรจน์อารยานนท์

## ดูเพิ่ม
* ปฏิญญา
ไคลฟ์ โอเวน

**ไคลฟ์ โอเวน** () เกิดเมื่อวันที่ 3 ตุลาคม ค.ศ. 1964 เป็นนักแสดงชาวอังกฤษ มีผลงานการทำงานเกือบ 2 ทศวรรษครึ่ง เขาได้รับรางวัลลูกโลกทองคำและรางวัลบาฟต้าอย่างละรางวัล ยังได้รับการเสนอชื่อเข้าชิงรางวัลออสการ์ในสาขานักแสดงสมทบชายยอดเยี่ยม จากการแสดงภาพยนตร์ในปี 2004 เรื่อง *[[Closer (film)|Closer]]*

หมวดหมู่:นักแสดงอังกฤษ
หมวดหมู่:บุคคลจากคอเวนทรี
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
บราเธอร์ส (ภาพยนตร์)

***บราเธอร์ส*** () เป็นภาพยนตร์อเมริกันแนวสงคราม ระทึกขวัญจิตวิทยา ที่ออกฉายในปี ค.ศ. 2009 กำกับโดย จิม เชอริแดน นำแสดงโดย โทบีย์ แม็กไกวร์ เจค จิลเลนฮอล และ นาตาลี พอร์ตแมน และจัดจำหน่ายโดยไลออนเกตเอ็นเตอร์เทนเมนต์ เป็นภาพยนตร์ที่สร้างมาจากภาพยนตร์เดนมาร์กในปี 2004 ของซูซาน เบียร์เรื่อง *บราเธอร์ส* (Brødre) ภาพยนตร์ทั้ง 2 นี้ได้รับแรงบันดาลใจจากบทประพันธ์มหากาพย์ของโฮเมอร์ เรื่อง *[[โอดิสซีย์]]* โทบีย์ แม็กไกวร์ยังได้รับการเสนอชื่อเข้าชิงรางวัลลูกโลกทองคำจากการแสดงเรื่องนี้

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ที่ถ่ายทำในรัฐนิวเม็กซิโก
หมวดหมู่:ภาพยนตร์เกี่ยวกับเหล่านาวิกโยธินสหรัฐ
การขับเสภา

**การขับเสภา**เป็นการเล่าเรื่องประเภทหนึ่งโดยกำเนิดมาจากการเล่านิทาน เมื่อการเล่านิทานเริ่มแพร่หลายจึงได้แต่งเป็นกลอนใส่ทำนองโดยใช้กรับเป็นเครื่องประกอบจังหวะ

## วิวัฒนาการของการขับเสภา
การขับเสภาสันนิษฐานว่าเกิดในสมัยสมเด็จพระบรมไตรโลกนาถ ในยุคแรกยังไม่มีดนตรีประกอบ จนถึงรัชสมัยพระบาทสมเด็จพระพุทธเลิศหล้านภาลัยจึงมีวงปี่พาทย์ประกอบ

## ประเภทของการขับเสภา
การขับเสภาแบ่งตามลักษณะการแสดงได้ 2 ประเภทดังนี้
# เสภาทรงเครื่อง เกิดในยุครัชกาลที่ 4 โดยการขับเสภาประเภทนี้จะมีการร้องส่งให้ปี่พาทย์รับด้วย
# เสภารำ เกิดในสมัยรัชกาลที่ 5 โดยเสภารำนี้จะมีคนขับเสภาและปี่พาทย์ (บางครั้งก็ใช้วงมโหรีแทน) มีตัวละครออกมาแสดงตามคำขับเสภา และมีการเจรจาตามเนื้อร้อง

## บทความที่เกี่ยวข้อง
* เพลงโหมโรง
* ขุนช้างขุนแผน

หมวดหมู่:ดนตรีไทย
เอ็ม. แชโดวส์

**แมทธิว ชาลส์ แซนเดอส์** () หรือเป็นที่รู้จักในชื่อ **เอ็ม. แชโดวส์** () เกิดเมื่อวันที่ 31 กรกฎาคม ค.ศ. 1981 ที่ฮันติงตันบีช รัฐแคลิฟอร์เนีย เขาเป็นนักร้องนำ นักแต่งเพลง และสมาชิกก่อตั้งของวงดนตรีเฮฟวีเมทัลอเมริกันชื่อ อะเว็นจด์เซเวนโฟลด์

## ประวัติ
เอ็ม. แชโดวส์ เริ่มต้นร้องเพลงในสมัยที่เขายังเป็นเด็ก และต่อมาได้สนใจในแนวดนตรีร็อกและเริ่มเล่นกีตาร์ รวมถึงเปียโนด้วย เขาร่วมงานกับวงดนตรีแนวพังก์ร็อกที่ชื่อ "ซักเซสฟูลเฟเลียร์" หลังจากนั้นมา เขาได้ก่อตั้งวงอะเว็นจด์เซเวนโฟลด์ ในปี ค.ศ. 1999 ด้วยกันกับเพื่อนสมัยเรียนโรงเรียนมัธยม แซกกี เวนเจนซ์, เดอะเรฟ และ แมตต์ เวนดต์

ในช่วงอัลบั้มแรก เพลงส่วนใหญ่ค่อนข้างหนัก มีการแผดเสียงในเพลงมาก จึงยังไม่ค่อยเป็นที่รู้จักในวงกว้าง แต่ในที่สุดผลงานของพวกเขาก็เริ่มเป็นที่แพร่หลาย ตั้งแต่ที่ เอ็ม. แชโดวส์ ได้ให้สัมภาษณ์กับนิตยสารรีวอลเวอร์ ว่าเส้นเสียงของเขามีปัญหา หรือเส้นเลือดในลำคอแตก การที่จะรักษาเส้นเสียงนี้ให้ดีขึ้น เขาจะต้องไม่แผดเสียงอย่างน้อย 5 ปี พวกเขาจึงจำเป็นจะต้องเปลี่ยนแนวเพลง

## ผลงาน
### อะเว็นจด์เซเวนโฟลด์

* *[[ซาวน์ดิงเดอะเซเวนท์ทรัมเปต|Sounding the Seventh Trumpet]]* (2001)
* *[[เวกกิงเดอะฟอลเลน|Waking the Fallen]]* (2003)
* *[[ซิตีออฟอีวิล|City of Evil]]* (2005)
* *[[อะเว็นจด์เซเวนโฟลด์ (อัลบั้ม)|Avenged Sevenfold]]* (2007)
* *[[ไนต์แมร์|Nightmare]]* (2010)
* *[[เฮลทูเดอะคิง|Hail to the King]]* (2013)

## อ้างอิง

## แหล่งข้อมูลอื่น

หมวดหมู่:บุคคลที่ยังมีชีวิตอยู่
หมวดหมู่:นักร้องร็อกอเมริกัน
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากฮันติงตันบีช
หมวดหมู่:สมาชิกอะเว็นจด์เซเวนโฟลด์
อ็อกโทเบอร์เฟสต์

thumb|อ็อกโทเบอร์เฟสต์
**อ็อกโทเบอร์เฟสต์** () เป็นเทศกาลประจำปี จัดขึ้นเป็นเวลา 16 วัน ในเมืองมิวนิก ประเทศเยอรมนี จัดขึ้นปลายเดือนกันยายนถึงต้นเดือนตุลาคม ถือเป็น 1 ในเทศกาลที่มีชื่อเสียงที่สุดในเยอรมนีและเป็นเทศกาลที่ใหญ่ที่สุดของโลก กับผู้เข้าร่วมเทศกาล 6 ล้านคนทุกปี และมีความสำคัญต่อวัฒนธรรมของบาเยิร์น เทศกาลดั้งเดิมจัดขึ้นครั้งแรกเมื่อวันที่ 12 ตุลาคม ค.ศ. 1810  โดยจัดขึ้นเพื่อเฉลิมฉลองงานอภิเษกสมรสระหว่างมกุฎราชกุมารลุดวิคกับเจ้าหญิงเทเรซ

เทศกาลอ็อกโทเบอร์เฟสต์ จัดขึ้นเป็นเวลา 16 วัน จนถึงในวันอาทิตย์แรกของเดือนตุลาคม ในปี ค.ศ. 1994 มีการปรับเปลี่ยนเวลาหลังการรวมตัวของเยอรมนีตะวันตก-ออก ว่าถ้าวันอาทิตย์แรกของเดือนตุลาคม ตกที่วันที่ 1 หรือ 2 เทศกาลจะไปต่อถึงวันที่ 3 ตุลาคม (วันรวมประเทศ) ทำให้มีจำนวนวัน 17 วัน หากวันอาทิตย์เป็นวันที่ 2 และเป็น 18 วันหากวันอาทิตย์เป็นวันที่ 1 เทศกาลจัดขึ้นในบริเวณที่เรียกว่า Theresienwiese หรือเรียกสั้น ๆ ว่า Wiesn

นักท่องเที่ยวมักจะมาเที่ยวเทศกาลกินอาหารอย่างเช่น ไก่ (Hendl) หมูย่าง (Schweinsbraten) ข้อหมู (Haxn) ปลาปิ้งเสียบไม้ (Steckerlfisch) ไส้กรอก (Würstl) ร่วมกับ ขนมปังอบ (Brezn) มะเขือเทศหรือขนมปังก้อน (Knödeln) เส้นหมี่เนย (Kaasspotzn) แพนเค้กมะเขือเทศ (Reiberdatschi) Sauerkraut หรือ Rotkraut (กะหล่ำปลีแดง) ร่วมไปกับอาหารบาเยิร์น อย่าง Obatzda และ ไส้กรอกขาว (Weisswurst)

## แหล่งข้อมูลอื่น
* กราฟแสดงเวลาดวงอาทิตย์ขึ้นและตกของสถานที่ต่างๆทั่วโลก ในช่วงตลอดทั้งปี
* ภาพของ อ็อกโทเบอร์เฟสต์ 

## อ้างอิง

หมวดหมู่:เทศกาลในประเทศเยอรมนี
หมวดหมู่:มิวนิก
ดิลก ทองวัฒนา

**ดิลก ทองวัฒนา** (เกิด 3 มิถุนายน พ.ศ. 2499) ชื่อเล่น **หมู** เป็นนักแสดง นักพากย์ และพิธีกรชาวไทย 

## ประวัติ
ดิลกเป็นบุตรของนายสมชัยและนางวัฒนา ทองวัฒนา มีพี่น้อง 4 คน เป็นบุตรคนที่ 2 มีภูมิลำเนาอยู่ที่ อำเภอวัดสิงห์ จังหวัดชัยนาท จบการศึกษาจากคณะรัฐศาสตร์ มหาวิทยาลัยรามคำแหงและเป็นศิษย์การแสดงของช่อง 3 รุ่นแรก เข้าสู่วงการโดยการชักนำของวรายุฑ มิลินทจินดา แสดงละครเรื่อง *[[นางทาส]]* รับบทพระเอกเล่นคู่กับ นิภาพร นงนุช มีผลงานละครสร้างชื่อคือละครเรื่อง *[[พฤกษาสวาท]]* และยังเป็นพิธีกรให้รายการ *เกมชิงหลัก* ของเจเอสแอล เคยได้รับรางวัลโทรทัศน์ทองคำ ในสาขาดาราสนับสนุนชายดีเด่นจากละคร 3 เรื่องคือ *[[กามนิต-วาสิฏฐี]]* (2529), *[[ไฟล้างไฟ]]* (2546) และ *[[สวรรค์เบี่ยง]]* (2551) ปัจจุบันเป็นนักแสดงอิสระ

ด้านชีวิตส่วนตัวนับถือศาสนาคริสต์ มีบุตร 2 คน คนโตเป็นผู้ชายและคนเล็กเป็นผู้หญิง ปัจจุบันสมรสกับชนินทร ทองวัฒนา

## ผลงาน
### ผลงานภาพยนตร์
* ครั้งหนึ่งเราเคยรักกัน (2526) รับบท สันติ
*เพื่อนแพง (2526) รับบท เจ้าคุณรัตน์
* ตำรวจเหล็ก (2529) รับบท นักรบ
* วันนี้ยังมีรัก (2529) รับบท ปานธง
* ปล้น (2529) รับบท หัวหน้าของเขา
* เสี้ยนเสน่หา (2529) รับบท ผู้การ
* อีก 10 วันโลกจะแตก (2530) รับบท เศรษฐีชูบุญ
* วอนเพลงฝากรัก (2530) รับบท หมู
* รักด้วยชีวิต (2531)
* ขังแปด (2545) รับบท ดิลก
* ความรักครั้งสุดท้าย (2546) รับบท เทียบ
* คนไททิ้งแผ่นดิน (2553) รับบท ขุนสาย
* ตำนานสมเด็จพระนเรศวรมหาราช ภาค 3 ยุทธนาวี - ภาค 4 ศึกนันทบุเรง (2554) รับบท พระศรีสุพรรณธรรมาธิราช
* ศรีธนญชัย 555+ (2557) รับบท พระราชา
* ตุ๊ดตู่กู้ชาติ (2561) รับบท พระอาจารย์พม่า

### พิธีกร
* เกมชิงหลัก (ช่อง 5)
* คลื่นลูกใหม่ (ช่อง 9)
* คู่ทรหด (ช่อง 5)
* ละครแห่งชีวิต (ช่อง 5)
* ช้อปแชมป์ (ช่อง 3)

### ละครโทรทัศน์

### ภาพยนตร์สั้น
* ไทยนิยม เรื่อง เจ้าชายป้อม

### โฆษณา
* Centrum Silver 50+ 
* ร้านอาหาร ซานตาเฟ่ คู่กับ ต่อง สาวิตรี สามิภักดิ์ 
* ซอสปรุงอาหารง่วนเชียง คู่กับ ต่อง สาวิตรี สามิภักดิ์
* เครื่องใช้ไฟฟ้า Panasonic
* ชุดเครื่องครัว MEYER
* หลอดไฟ Toshiba
* กระเบื้องหลังคา ตรา 5 ห่วง
* CJ Supermarket
* ซุปเปอร์ กาแฟ
* สวนสนุก Dream World คู่กับ ต่อง สาวิตรี สามิภักดิ์

### ให้เสียงพากย์
* ภาพยนตร์ชุด แฮร์รี่ พอตเตอร์ ให้เสียงไทยเป็น ลอร์ดโวลเดอมอร์ (ตั้งแต่ภาค "ถ้วยอัคนี" ถึง "เครื่องรางยมทูต ภาค 2)

## รางวัล
* รางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง กามนิต-วาสิฏฐี (2529)
* รางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง ไฟล้างไฟ (2546) 
* รางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง สวรรค์เบี่ยง (2551)
* เข้าชิงรางวัลโทรทัศน์ทองคำ สาขาดาราสนับสนุนชายดีเด่น จากละครเรื่อง ใยกัลยา (2558)

## อ้างอิง

หมวดหมู่:นักแสดงชายชาวไทย
หมวดหมู่:บุคคลจากอำเภอวัดสิงห์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:พิธีกรชาวไทย
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ได้รับรางวัลโทรทัศน์ทองคำ สาขานักแสดงสมทบชายดีเด่น
หมวดหมู่:ผู้ได้รับการเสนอชื่อเข้าชิงรางวัลโทรทัศน์ทองคำ สาขานักแสดงนำชายดีเด่น
สุทิศา พัฒนุช

**สุทิศา พัฒนุช** หรือเดิมชื่อ **อุทิศ พัฒนุช** เกิดวันที่ 9 มิถุนายน พ.ศ. 2489 เป็นนักแสดงชาวไทย ชาวตำบลท่าตะโก อำเภอสวี จังหวัดชุมพร เป็นรองนางสาวไทยปี 2508 รุ่นเดียวกับคุณจีรนันท์ เศวตนันท์ ชัชฎาภรณ์ รักษณเวช จากนั้นมีผลงานโฆษณารถจักรยานยนต์ฮอนด้า และได้รับการติดต่อจากหม่อมปริม บุนนาค จากอัศวินภาพยนตร์ ให้มาแสดงภาพยนตร์ รับบทเป็นนางเอกเรื่อง *เป็ดน้อย* คู่กับไชยา สุริยัน ทำให้เธอแจ้งเกิด และมีผลงานแสดงภาพยนตร์เรื่อย ๆ อย่างเรื่อง *บัวหลวง* *สาวบ้านแต้* *สันกำแพง* *กินรี* *ละครเร่* *นางพญา* *แสงเดือน* *พญาโศก* *เรารักกันไม่ได้* *กิ่งแก้ว* *ล่าพระกาฬ* *ทะเลฤๅอิ่ม* *น้ำผึ้งขม* ฯลฯ  จากนั้นเธอได้แต่งงานมีครอบครัว จึงค่อย ๆ หายไปจากวงการ จนกระทั่งแกรมมี่สร้างภาพยนตร์เรื่อง *คู่กรรม* (ฉบับธงไชย แมคอินไตย์) เธอกลับมาแสดงบทแม่นางเอก และไม่ได้คืนวงการอีกเลย

## ผลงานภาพยนตร์

* เป็ดน้อย (2511)
* บัวหลวง (2511)
* ดิน น้ำ ลม ไฟ (2512)
* ละครเร่ (2512)
* นางพญา (2512)
*นางสาวอบเชย (2512)
* ดวงใจแม่ (2512)
*กินรี (2512)
*แสงเดือน (2512)
*สาละวัน (2512)
* น้องรัก (2512)
* พญาโศก (2512)
* เรารักกันไม่ได้ (2513)
* กิ่งแก้ว (2513)
* ทุ่งมหาราช (2513)
* อยากดัง (2513)
* ปี่แก้วนางหงส์ (2513) รับบท พิกุล/ระริน
* ชาติทองแดง (2513)
* จงอางผยอง (2514)
* จอมดาบพิชัยยุทธ (2514)
* เพชรพระอุมา (2514) รับบท ม.ร.ว. หญิง ดารินทร์ วราฤทธิ์
* ปานจันทร์ (2514)
* พี่สาว (2514)
* วังบัวบาน (2515)
* ขวัญใจไอ้หนุ่ม (2515) รับบท แรมใจ
* ริมฝั่งแม่ระมิงค์ (2515)
* ล่ามหากาฬ (2515)
* รจนายอดรัก (2515)
* พรุ่งนี้ฉันจะรักคุณ (2515)
* สะท้านกรุง (2515)
* คนกล้าตาย (2515)
* รอยบุญ (2515)
* แควเสือ (2515)
* ลูกชู้ (2515)
* นพเก้า (2515)
* คะนองกรุง (2516)
* สายฝน (2516)
* สายชล (2516)
* ดรุณีผีสิง (2516)
* อะไรกันนักหนา (2516)
* หมอกฟ้า (2516)
* น้ำผึ้งขม (2517)
* คุณหญิงนอกทำเนียบ (2517)
* เพื่อเธอที่รัก (2518)
*ทะเลฤๅอิ่ม (2519)
*แสบ (2519)
* มหาอุตม์ (2519)
* แสนแสบ (2521)
* วันเพ็ญ (2521)
* คู่กรรม (2538)

## อ้างอิง

หมวดหมู่:นางงามไทย
หมวดหมู่:นักแสดงหญิงชาวไทย
หมวดหมู่:บุคคลจากอำเภอสวี
หมวดหมู่:รองนางสาวไทย
หมวดหมู่:นักแสดงจากจังหวัดชุมพร
กระบวนการคิดเชิงเทิดทูน

[thumb|220px|[ไอพอดสร้างทัศนคติทางบวกแก่สัญชานของสินค้าอื่นของแอปเปิล]]
**กระบวนการคิดเชิงเทิดทูน** () หมายถึงกระบวนการคิดเชิงลำเอียง (Cognitive bias) ที่เกิดขึ้นเมื่อสัญชานของบุคลิกภาพหนึ่งก่อตัวขึ้นจากอิทธิพลของอีกบุคลิกภาพเดิมบุคลิกภาพหนึ่งตามขั้นตอนของกระบวนการการตีความหมาย

นักจิตวิทยาชาวอเมริกันเอดเวิร์ด แอล. ธอร์นไดค์เป็นบุคคลแรกที่สนับสนุนทฤษฎี “กระบวนการคิดเชิงเทิดทูน” ที่มาจากการค้นคว้าการวิจัยเชิงประจักษ์ (Empirical research) ในการวิจัยค้นคว้าทางจิตวิทยาที่ตีพิมพ์ในปี ค.ศ. 1920 จากการขอให้ผู้บังคับการกองทหารจัดลำดับบุคลิกภาพทหารของแต่ละคนผู้อยู่ใต้บังคับบัญชาธอร์นไดค์พบว่าผลที่ออกมามีสหสัมพันธ์ไขว้ (cross-correlation) สูงระหว่างบุคลิกภาพทางบวกทั้งหมด หรือ บุคลิกภาพทางลบทั้งหมด จากการศึกษาดังว่าดูเหมือนว่าคนเรามักจะไม่มองผู้อื่นอย่างมีบุคลิกภาพผสมทั้งทางบวกและลบในบุคคลเดียวกัน แต่จะมักจะมองแต่ละคนว่าถ้าดีก็ดีตลอด หรือถ้าไม่ดีก็ไม่ดีตลอดไปทุกบุคลิกภาพที่วัด

งานวิจัยของนักจิตวิทยาชาวอเมริกันและผู้นำทางด้านจิตวิทยาสังคมโซโลมอน แอสค์เสนอว่าความมีหน้าตาดีเป็นบุคลิกภาพศูนย์กลาง ฉะนั้นเราจึงสรุปว่าบุคลิกภาพอื่นของผู้ที่มีหน้าตาดีเป็นบุคลิกภาพควรจะดีเท่ากันและเป็นบุคลิกภาพที่ต้องการที่จะแสวงหา

“กระบวนการคิดเชิงเทิดทูน” เกี่ยวข้องกับทฤษฎีบุคลิกภาพเชิงปริยาย (Implicit personality theory) โดยนักจิตวิทยาสังคมแฮโรลด์ เคลลีย์บุคลิกภาพแรกที่เราเรียนรู้จากผู้อื่นจะมีอิทธิพลต่อการตีความหมายและสัญชานของบุคลิกภาพที่ตามมาเพราะการวางมาตรการการเปรียบเทียบเอาไว้แล้ว บุคคลที่มีหน้าตาดีมักจะทำให้คิดกันโดยปริยายว่าเป็นผู้มีบุคลิกภาพดีและมีความสามารถมากว่าผู้มีหน้าตาธรรมดา ฉะนั้นเราจึงเห็นการใช้ผู้มีชื่อเสียงในการสนับสนุนสินค้าที่ตนเองไม่มีความรู้จริงในการวัดว่าสินค้าดีจริงหรือไม่ และอาจจะไม่มีความเกี่ยวข้องกับสินค้าดังว่ามาก่อนหน้าที่จะมาทำการสนับสนุน

“กระบวนการคิดเชิงเทิดทูน” มักจะเป็นศัพท์ที่ใช้บ่อยในแผนกจัดหาบุคคลกร ที่หมายถึงความลำเอียงที่อาจจะเกิดขึ้นได้กับผู้สัมภาษณ์ที่เมื่อเห็นบุคลิกภาพทางบวกของผู้ถูกสัมภาษณ์แล้วก็จะมองข้ามบุคลิกภาพทางลบหรือลดความสนใจที่จะแสวงหาบุคลิกภาพทางลบ หรือ ในกรณีตรงกันข้าม

## กระบวนการคิดเชิงเทิดทูนมุมกลับ
ในทางตรงกันข้ามกับ “กระบวนการคิดเชิงเทิดทูน” เกิดขึ้นเมื่อบุคคล, ตรา หรือสิ่งอื่นๆ ที่ถือว่ามีลักษณะหนึ่งลักษณะใดที่ออกไปในทางลบเพียงอย่างเดียวที่เป็นผลให้ได้รับการตัดสินรวบยอดว่าคุณภาพอื่นๆ ไม่ดีตามไปด้วย ซึ่งเท่ากับเป็นการใช้จุดอ่อนจุดเดียวในการเป็นอิทธิพลต่อการตัดสินว่าลักษณะอื่นๆ เป็นลักษณะทางลบทั้งสิ้น This is also called the "devil effect."

## อ้างอิง

หมวดหมู่:จิตวิทยาการศึกษา
หมวดหมู่:จิตวิทยาสังคม
หอศิลป์เทต

**หอศิลป์เทต** () คือสถาบันที่ตั้งอยู่ในสหราชอาณาจักรที่สะสมศิลปะอังกฤษ  ศิลปะสากล และศิลปร่วมสมัย 

เครือหอศิลป์เทตประกอบด้วยพิพิธภัณฑ์ 4 พิพิธภัณฑ์ ได้แก่ 
* หอศิลป์เทตบริเตน กรุงลอนดอน (ก่อตั้ง ค.ศ.  2000)
* หอศิลป์เทตมอเดิร์น กรุงลอนดอน](ก่อตั้ง ค.ศ.  2000) พร้อมด้วยเว็บไซต์ประกอบคือ หอศิลป์เทตออนไลน์ (ก่อตั้ง ค.ศ.  1998)
* หอศิลป์เทตลิเวอร์พูล เมืองลิเวอร์พูล (ก่อตั้ง ค.ศ. 1988) และ
* หอศิลป์เทตเซนต์ไอฟส์ เมืองเซนต์ไอฟส์ในเทศมณฑลคอร์นวอลล์ (ก่อตั้ง ค.ศ. 1993) 

## แหล่งข้อมูลอื่น

* Tate Online — 65,000 works from the Tate Collection online, information on Tate's exhibitions and events programmes, and online learning resources.
* TATE ETC. Magazine 
* Turner Worldwide  - an ongoing online cataloguing of JMW Turner's work around the world.
* Turner Collection Online  The online catalogue of Tate's collection of nearly 300 oil paintings and 30,000 works on paper by JMW Turner.
* Tate Gallery Records  Tate's own historical records.
* Tate Podcasts  Audio and video podcasts from Tate.
* Tate in Space
* Turner Museum 

หมวดหมู่:พิพิธภัณฑ์ในอังกฤษ
เทตบริเตน

**เทตบริเตน** () เป็นพิพิธภัณฑ์หนึ่งในเครือหอศิลป์เทตที่ตั้งอยู่ในสหราชอาณาจักร ที่เดิมก่อตั้งเป็น "หอศิลป์ศิลปะบริติชแห่งชาติ" (National Gallery of British Art) ในปี ค.ศ. 1897 และต่อมาเปลี่ยนชื่อเป็น "เทตบริเตน" ในปี ค.ศ. 2000 ตามชื่อเฮนรี เทต ผู้ก่อตั้ง

## อ้างอิง
 

หมวดหมู่:พิพิธภัณฑ์ในลอนดอน
ฟอร์มูลาวัน

thumb|รถเมอร์เซเดส-เบนซ์ รุ่นดับเบิลยู196 ที่  ใช้แข่งขันและได้รับตำแหน่งแชมป์โลกฤดูกาล  และ

**รถสูตรหนึ่ง** หรือ **ฟอร์มูลาวัน** () หรือ **เอฟวัน** () หรือมีชื่ออย่างเป็นทางการว่า **เอฟไอเอฟอร์มูลาวันชิงแชมป์โลก** () เป็นการแข่งขันรถระดับสูงสุดจากความช่วยเหลือของสหพันธ์รถยนต์ระหว่างประเทศ (เอฟไอเอ) คำว่า "สูตร" หมายถึงกฎกติกาที่ผู้เข้าแข่งขันและรถทุกคันต้องปฏิบัติตาม ฤดูกาลแข่งขันของเอฟวัน ประกอบด้วยการแข่งขันหลายครั้งหรือที่เรียกว่า กรังด์ปรีซ์ (Grand Prix) ตามวัตถุประสงค์การสร้างของสนามแข่งและไปจนถึงขนาดที่เล็กลง ถนนสาธารณะและถนนปิดในเมือง ผลของการแข่งขันจะรวมและพิจารณาให้กับแชมป์ในส่วนของผู้ขับและผู้ผลิต ในส่วนของผู้ขับรถ ทีมผู้ผลิต เจ้าหน้าที่ทางรถ ผู้จัดเตรียม และสนามต้องมีผู้ที่ถือใบอนุญาตซูเปอร์ไลเซนซ์ ใบอนุญาตการแข่งรถสูงสุดจากเอฟไอเอ

การแข่งขันฟอร์มูลาวันแข่งด้วยความเร็วสูงถึง 360 กม/ชม. กับเครื่องยนต์สูงสุด 18,000 รอบ/นาที ประสิทธิภาพของรถขึ้นอยู่กับเครื่องยนต์ อากาศพลศาสตร์ การเบรกและยาง

ยุโรปถือเป็นจุดศูนย์กลางการแข่งของฟอร์มูลาวันและมีการแข่งขันเกิดขึ้น อย่างไรก็ตามก็ได้ขยับขยายไปในส่วนต่าง ๆ ของโลกในปีหลัง ๆ การแข่งขันในยุโรปและอเมริกาก็ถูกลดลงไป การแข่งขัน 17 ครั้งในปี 2009 มี 8 ครั้งที่จัดขึ้นนอกยุโรป

การแข่งขันฟอร์มูลาวันยังถือเป็นรายการโทรทัศน์ที่มีผู้ชมมหาศาล มีผู้ชมทั่วโลกกว่า 600 ล้านคนต่อฤดูกาล และด้วยความที่เป็นกีฬาที่แพงที่สุดในโลก จึงมีผลต่อด้านเศรษฐกิจอย่างมาก และการเงินและการต่อสู้ด้านการเมือง และยังปรากฏถึงด้านการค้าที่นำไปสู่การหาผู้สนับสนุนอย่างมาก นำไปสู่การหาค่าใช้จ่ายของผู้ผลิต อย่างไรก็ตามนับตั้งแต่ปี 2000 ค่าใช้จ่ายที่มีแนวโน้มที่สูงขึ้น หลายทีม รวมถึงทีมผู้สร้างรถและทีมที่มีผู้สนับสนุนน้อย ก็ล้มหายไปหรือถูกขายให้บริษัทอื่น สิ่งนี้เองทำให้มีตัวจำกัดผู้เข้าร่วมแข่งขันด้วย

## ดูเพิ่ม
* รายชื่อฟอร์มูลาวันกรังด์ปรีซ์
* รายชื่อนักแข่งรถฟอร์มูลาวัน
* รายชื่อแชมป์โลกฟอร์มูลาวันประเภทนักขับ
* รายชื่อแชมป์โลกฟอร์มูลาวันประเภทผู้ผลิต

## หมายเหตุ

## อ้างอิง

## แหล่งข้อมูลอื่น

* 


หมวดหมู่:ชิงแชมป์โลก
จักรพรรดินีเซี่ยวเต๋อเสี่ยน

thumb|250px|right|พระสาทิสลักษณ์ของพระนางสะโกตา

**จักรพรรดินีเสี้ยวเต๋อเสี่ยน** () (12 เมษายน ค.ศ.1831 - 24 มกราคม ค.ศ.1850) พระวรชายาเอกในจักรพรรดิเสียนเฟิงขณะทรงดำรงพระยศเป็นมกุฎราชกุมาร

## พระประวัติ
พระนางทรงเป็นชนเผ่าแมนจู ตระกูลสะโกตา ( ) ใน ค.ศ. 1847 ทรงอภิเษกสมรสกับ องค์ชายอี้จู้ พระโอรสองค์ที่สี่ใน จักรพรรดิเต้ากวง ซึ่งดำรงพระยศเป็นมกุฎราชกุมาร และได้รับการสถาปนาเป็นพระวรชายาเอก ในมกุฎราชกุมาร ต่อมาในปี ค.ศ. 1850 ทรงพระประชวรและสิ้นพระชนม์ โดยไม่มีพระโอรสธิดาใด ๆ กับ องค์ชายอี้จู้เลย หนึ่งเดือนหลังการทิวงคตของพระนาง จักรพรรดิเต้ากวง เสด็จสวรรคต และ องค์มกุฎราชกุมารเสวยราชย์เป็นจักรพรรดิเสียนเฟิง ในฐานะที่เป็นพระวรชายาเอกในขณะดำรงพระยศเป็นมกุฎราชกุมาร จักรพรรดิเสียนเฟิงจึงโปรดให้เฉลิมพระนามพระนางสะโกตาเป็น **จักรพรรดินีเสี้ยวเต๋อเสี่ยน** โดยพระศพของพระนางถูกฝังไว้ในสุสานหลวงติงหลิง

## พระอิสริยยศหลังทรงสิ้นพระชนม์
สมเด็จพระจักรพรรดินีเซี่ยวเต๋อเซียนพระได้รับการเฉลิมพระนามหลังเสด็จสวรรคตแล้วว่า:

* **Empress Xiaodewenhuichengshuncizhuangkeshenhuiyigongtianzanshengxian**(孝德溫惠誠順慈莊恪慎徽懿恭天贊聖顯皇后)

## อ้างอิง

หมวดหมู่:จักรพรรดินีราชวงศ์ชิง
คิง (เดอะคิงออฟไฟเทอส์)

**คิง** (; ) เป็นตัวละครหญิงจากเกมเดอะคิงออฟไฟเทอส์ ปรากฏตัวครั้งแรกในเกม *อาร์ทออฟไฟท์ติง* ซึ่งเป็นนักมวยไทยชาวฝรั่งเศสเข้าต่อสู้เพื่อตามหาบิดาของตน นอกจากนี้ เธอยังหวนกลับมามีบทบาทสำคัญอีกครั้งใน *[[เดอะคิงออฟไฟเทอส์ XIII]]* ด้วยเช่นกัน

## ประวัติตามท้องเรื่อง
**คิง** ทำงานเป็นพนักงานเสริฟในบาร์แห่งหนึ่ง เธอเป็นนักมวยไทยชาวฝรั่งเศสที่มองเผิน ๆ แล้วคล้ายกับผู้ชายในช่วงแรก ทั้งนี้ คิงได้ออกเดินทางตามหาพ่อของตนที่หายตัวไป และได้มาสู้กับ *[[เรียว ซากาซากิ]]* เพื่อขับไล่ตามคำบัญชาของ *มร.บิ๊ก* เมื่อเธอพ่ายให้กับเรียวแล้ว เธอก็เริ่มเห็นด้วยกับเรียวและยินดีช่วยตามหาตัว *[[ยูริ ซากาซากิ]]* (ซึ่งเป็นน้องสาวของเรียว) ที่ถูกลักพาตัวไป แล้วจึงได้มาเป็นเพื่อนกันในภายหลัง นอกจากนี้ ในศึกเดอะคิงออฟไฟเทอส์ที่จัดขึ้น เธอยังได้มีโอกาสอยู่ร่วมทีมเดียวกับ ไม ชิรานุอิ กับยูริ ซากาซากิ อยู่บ่อยครั้ง ในฐานะนักสู้หญิง ทั้งนี้ เธอยังเคยอยู่ร่วมทีมเดียวกันกับสกัด กับโจ ฮิกาชิ ในเกมต่อสู้ Capcom vs. SNK 2 ในฐานะของนักมวยไทยที่ทางแคปคอมได้จัดทำขึ้น (ซึ่งมีอยู่ในการเล่นแบบสามต่อสาม ของฝ่าย CPU ในบางสเตจ) ด้วยเช่นกัน

## อ้างอิง

* *นิตยสารเกมแม็คออนไลน์ (สนพ.อนิเมทกรุ๊ป)*
* *นิตยสารเมก้า (สนพ.วิบูลย์กิจ)*

## ดูเพิ่ม
* ไม ชิรานุอิ
* ยูริ ซากาซากิ

## แหล่งข้อมูลอื่น
* ข้อมูลที่เกี่ยวข้องกับ "คิง" 
* The King of Fighters 10th Anniversary Official Website

หมวดหมู่:ตัวละครเกม
หมวดหมู่:ตัวละครจากเดอะคิงออฟไฟเทอส์
หมวดหมู่:ตัวละครที่เป็นนักมวยไทย
หมวดหมู่:ตัวละครชาวฝรั่งเศสในวิดีโอเกม
หมวดหมู่:ตัวละครที่เป็นบาร์เทนเดอร์
หมวดหมู่:ตัวละครที่เป็นนักเปียโน
หมวดหมู่:ตัวละครหญิงในวิดีโอเกม
เรือบรรทุกเครื่องบินชั้นนิมิตซ์

**เรือบรรทุกเครื่องบินชั้นนิมิตซ์** () เป็นชั้นเรือบรรทุกเครื่องบินพลังงานนิวเคลียร์จำนวนสิบลำที่ยังคงประจำการในกองทัพเรือสหรัฐ เรือนำของชั้นตั้งชื่อตามจอมพลเรือเชสเตอร์ ดับเบิลยู. นิมิตซ์ ผู้บัญชาการทัพเรือแปซิฟิกของสหรัฐในช่วงสงครามโลกครั้งที่สอง ผู้ซึ่งเป็นนายทหารกองทัพเรือสหรัฐคนสุดท้ายที่ยังมีชีวิตอยู่ซึ่งดำรงยศดังกล่าว ด้วยความยาวตลอดลำ  และมีระวางขับน้ำเต็มที่มากกว่า 100,000 ลองตัน (100,000 ตัน) ทำให้ชั้นนิมิตซ์เป็นเรือรบที่มีขนาดใหญ่ที่สุดที่ถูกสร้างขึ้นและประจำการอยู่จนกระทั่งยูเอสเอส เจอรัลด์ อาร์. ฟอร์ดเข้าประจำการในทัพเรือเมื่อ ค.ศ. 2017

แทนที่จะใช้ระบบขับเคลื่อนด้วยกังหันแก๊สหรือดีเซล–ไฟฟ้าอย่างที่ใช้ในเรือรบสมัยใหม่หลายลำ เรือบรรทุกเครื่องบินชั้นนี้ใช้เครื่องปฏิกรณ์น้ำแรงดัน A4W สองตัว เครื่องปฏิกรณ์เหล่านี้ผลิตไอน้ำเพื่อขับเคลื่อนกังหันไอน้ำซึ่งขับเคลื่อนเพลาใบจักรทั้งสี่ ทำให้เรือสามารถทำความเร็วสูงสุดได้กว่า  และมีกำลังสูงสุดประมาณ 260,000 แรงม้าเพลา (190 เมกะวัตต์) ด้วยผลจากการใช้พลังงานนิวเคลียร์ ทำให้เรือเหล่านี้สามารถปฏิบัติการได้นานกว่า 20 ปีโดยไม่ต้องเติมเชื้อเพลิงและคาดว่าจะมีอายุใช้งานนานกว่า 50 ปี เรือเหล่านี้จัดอยู่ในประเภทเรือบรรทุกเครื่องบินพลังงานนิวเคลียร์และมีหมายเลขตัวเรือเรียงต่อกันตั้งแต่ CVN-68 ถึง CVN-77

เรือทั้งสิบลำในชั้นนี้ถูกสร้างขึ้นโดยบริษัทนิวพอร์ตนิวส์ชิปบิลดิง (Newport News Shipbuilding Company) ในเวอร์จิเนีย ยูเอสเอส นิมิตซ์ เรือนำของชั้น ขึ้นระวางประจำการเมื่อวันที่ 3 พฤษภาคม 1975 และยูเอสเอส จอร์จ เอช.ดับเบิลยู. บุช ลำที่สิบและลำสุดท้ายของชั้น ขึ้นระวางประจำการเมื่อวันที่ 10 มกราคม ค.ศ. 2009 ตั้งแต่ทศวรรษ 1970 เป็นต้นมา เรือบรรทุกเครื่องบินชั้นนิมิตซ์ได้เข้าร่วมในความขัดแย้งและปฏิบัติการมากมายทั่วโลก รวมถึงปฏิบัติการอีเกิลคลอว์ในอิหร่าน สงครามอ่าว และล่าสุดในอิรักและอัฟกานิสถาน

ดาดฟ้าบินทำมุมของเรือบรรทุกเครื่องบินใช้รูปแบบ CATOBAR (Catapult Assisted Take-Off But Arrested Recovery) ในปฏิบัติการของเครื่องบิน โดยมีเครื่องดีดไอน้ำ (steam catapults) และลวดจับ (arrestor wires) สำหรับการปล่อยและการนำเครื่องลงจอด นอกจากการช่วยให้ปฏิบัติการบนดาดฟ้าบินรวดเร็วขึ้นแล้ว ระบบนี้ยังช่วยให้สามารถใช้เครื่องบินได้หลากหลายประเภทมากกว่าแบบ STOVL (Short Take-Off and Vertical Landing) ที่ใช้ในเรือบรรทุกเครื่องบินขนาดเล็ก โดยปกติแล้วกองบินประจำเรือ (carrier air wing) ที่ประจำบนเรือจะมีเครื่องบินประมาณ 64 ลำ เครื่องบินขับไล่หลักของกองบินคือ F/A-18E และ F/A-18F ซูเปอร์ฮอร์เน็ต นอกเหนือจากเครื่องบินแล้ว เรือยังติดตั้งอาวุธป้องกันระยะสั้นสำหรับการต่อสู้อากาศยานและการป้องกันมิสไซล์ด้วย

ค่าใช้จ่ายต่อลำอยู่ที่ประมาณ 8.5 พันล้านดอลลาร์สหรัฐในปีงบประมาณ 2012 เทียบเท่ากับ 11.2 พันล้านดอลลาร์สหรัฐในปี 2023

## เรือในชั้น
กองทัพเรือสหรัฐจัดประเภทเรือสิบลำต่อไปนี้เป็นเรือในชั้นนิมิตซ์:

## หมายเหตุ

## อ้างอิง

## แหล่งข้อมูลอื่น

* Nimitz Class Nuclear-Powered Aircraft Carriers, USA


น
*
หมวดหมู่:เรือในสังกัดกองทัพเรือสหรัฐ
นิมิตซ์
หมวดหมู่:เรือในสงครามเย็น
หมวดหมู่:เชสเตอร์ ดับเบิลยู. นิมิตซ์
สมูทแจ๊ส

**สมูธแจ๊ส** (Smooth jazz) เป็นแนวดนตรีย่อยของแจ๊สเกิดขึ้นในสหรัฐอเมริกาช่วงคริสต์ทศวรรษที่ 1970 ได้รับอิทธิพลจากดนตรีแนว อาร์แอนด์บี ฟังก์ และ ป็อป  

## อ้างอิง

หมวดหมู่:แนวดนตรี
หมวดหมู่:ดนตรีแจ๊ส
อเล็กซ์ ร็อดริเกซ

thumb|อเล็กซ์ ร็อดริเกซ

**อเล็กซานเดอร์ เอมมานูเอล ร็อดริเกซ** (; 27 กรกฎาคม ค.ศ. 1975 — ) เป็นนักเบสบอลอาชีพชาวอเมริกัน เชื้อสายโดมินิกัน มีฉายาว่า "อเล็กซ์" หรือ "เอ-ร็อด" ปัจจุบันเป็นผู้เล่นเบส 3 ให้กับทีมนิวยอร์ก แยงกีส์ ในเมเจอร์ลีกเบสบอล ก่อนหน้านี้เล่นตำแหน่งชอร์ตสตอป ให้กับซีแอตเทิล มารีนเนอร์สและเท็กซัส เรนเจอร์ส

ร็อดริเกซถือเป็น 1 ในผู้เล่นที่ดีที่สุดตลอดกาล เป็นผู้เช่นที่อายุน้อยที่สุดที่สามารถตีโฮมรันได้ 500 ครั้ง ทำลายสถิติของจิมมี ฟ็อกซ์ ในปี 1939

ในเดือนธันวาคม 2007 ร็อดริเกซและทีมแยงกีส์ ทำสัญญากันเป็นระยะเวลา 10 ปี ด้วยสัญญาราคา 275 ล้านดอลลาร์สหรัฐ ถือเป็นสัญญาที่มากที่สุดในประวัติศาสตร์วงการเบสบอล (ทำลายสถิติ 252 ล้านเหรียญก่อนหน้า)

## อ้างอิง

## แหล่งข้อมูลอื่น

*
*ESPN E-Ticket article – Alex Rodriguez 2007, *King of Gotham?*
*Men's Vogue April 2008 feature article on A-Rod 
*Alex Rodriguez Video on FoxSports Video Archive 
*Summary of Rodriguez's early professional career 

หมวดหมู่:นักเบสบอลชาวอเมริกัน
หมวดหมู่:ชาวอเมริกันเชื้อสายโดมินิกัน
หมวดหมู่:นักเบสบอลชาวโดมินิกัน
หมวดหมู่:ผู้เล่นในเมเจอร์ลีกเบสบอล
เกรดี ไซซ์มอร์

thumb|

**เกรดี ไซซ์มอร์ ที่ 3** () เกิดเมื่อวันที่ 2 สิงหาคม ค.ศ. 1982 เป็นนักเบสบอลตำแหน่งเซ็นเตอร์ฟิลด์ เมเจอร์ลีกเบสบอล ที่เล่นให้กับทีมคลีฟแลนด์ อินเดียนส์ ไซซ์มอร์มาจากทีมมอนทรีออล เอกซ์โป ในปี 2002 ร่วมไปกับแบรนดอน ฟิลลิปส์, คลิฟ ลี และลี สตีเวนส์ ในการแลกเปลี่ยนกับบาร์โทโล โคลอนและทิม ดรูว์

หมวดหมู่:นักเบสบอลชาวอเมริกัน
หมวดหมู่:ผู้เล่นในเมเจอร์ลีกเบสบอล
ยูเอสเอส เอนเทอร์ไพรซ์ (CVN-65)

**ยูเอสเอส ''เอนเทอร์ไพรซ์*** () เป็น[[เรือบรรทุกอากาศยาน]]ของกองทัพเรือสหรัฐอเมริกา  และเป็นเรือบรรทุกอากาศยานที่ใช้[[พลังงานนิวเคลียร์]]ลำแรกของโลก  ประจำการมาตั้งแต่ ค.ศ. 1960 โดยตั้งชื่อตามชื่อ[[เรือบรรทุกเครื่องบินชั้นยอร์กทาวน์]] [[ยูเอสเอส เอนเทอร์ไพรซ์ (CV-6)]] ที่มีบทบาทสำคัญในช่วง[[สงครามโลกครั้งที่สอง]] และเป็นเรือลำที่แปดของกองทัพเรือสหรัฐอเมริกา ที่ใช้ชื่อ "ยูเอสเอส เอนเทอร์ไพรซ์"

ยูเอสเอส เอนเทอร์ไพรซ์ (CVN-65) มีฉายาว่า "Big E" "Lucky E" เป็นเรือเพียงลำเดียวในชั้นเอนเทอร์ไพรซ์ ซึ่งเดิมมีแผนการสร้างทั้งสิ้นจำนวน 6 ลำ แต่ได้ระงับไปเนื่องจากขนาดที่ใหญ่โต มีโครงสร้าง[[เตาปฏิกรณ์ปรมาณู]]ถึง 8 เตา ทำให้ค่าก่อสร้าง จำนวนลูกเรือประจำการลำละกว่า 4,600 คนและค่าใช้จ่ายในการปฏิบัติการสูง ถูกแทนที่ด้วย[[เรือบรรทุกเครื่องบินชั้นนิมิตซ์]]จำนวน 10 ลำ ที่มีเตาปฏิกรณ์เพียง 2 เตา และมีค่าใช้จ่ายต่ำกว่ามากแทน 

ทางกองทัพเรือสหรัฐอเมริกากำหนดการปลดระวางเรือ*ยูเอสเอส เอนเทอร์ไพรซ์*ในปี ค.ศ. 2013 หลังจากที่มันถูกใช้งานมากว่า 51 ปี นานกว่าเรือบรรทุกเครื่องบินใดๆของกองทัพเรือสหรัฐโดยให้เรือ [[ยูเอสเอส เจอรัลด์ อาร์. ฟอร์ด (CVN-78)]] ที่จะสร้างขึ้นในประมาณปี ค.ศ. 2014-2015 มาประจำการแทน

== การออกแบบ ==

[[ไฟล์:Building and ship comparison to the Pentagon2.svg|left|thumb|เปรียบเทียบขนาดกับสิ่งก่อสร้างและเรืออื่นๆ:<br />
<span style="background:#ffff4c;padding-left:.5em;margin-right:.1em;">&nbsp;</span>*ยูเอสเอส เอนเทอร์ไพรซ์ 342 เมตร*<br />
<span style="background:#69a5ff;padding-left:.5em;margin-right:.1em;">&nbsp;</span>[[เดอะเพนตากอน]] 431 เมตร<br />
<span style="background:#e14cc3;padding-left:.5em;margin-right:.1em;">&nbsp;</span>[[อาร์เอมเอส ควีนแมรี่ 2]] 345 เมตร<br />
<span style="background:#4ca64c;padding-left:.5em;margin-right:.1em;">&nbsp;</span>เรือเหาะ[[แอลแซด 129 ฮินเดนบวร์ก]] 245 เมตร<br />
<span style="background:#4c4ca6;padding-left:.5em;margin-right:.1em;">&nbsp;</span>[[เรือประจัญบานยามาโตะ|*ยามาโตะ*]] 263 เมตร<br />
<span style="background:#939393;padding-left:.5em;margin-right:.1em;">&nbsp;</span>[[ตึกเอ็มไพร์สเตต]], 443 เมตร<br />
<span style="background:#ff4c4c;padding-left:.5em;margin-right:.1em;">&nbsp;</span>*เรือซีไวซ์ ไจแอนท์* 458 เมตร]]

== ประวัติ ==

[[ไฟล์:USS Enterprise (CVAN-65), USS Long Beach (CGN-9) and USS Bainbridge (DLGN-25) underway in the Mediterranean Sea during Operation Sea Orbit, in 1964.jpg|thumb|left|*'Task Force One*'  กองเรือนิวเคลียร์กองแรกของโลกประกอบด้วย *USS Enterprise* [[:en:USS Long Beach|USS Long Beach]] [[:en:USS Bainbridge|USS Bainbridge]] ใน[[ทะเลเมดิเตอร์เรเนียน]] 18 มิถุนายน 1964 โดยบนเรือ USS Enterprise ลูกเรือเข้าแถวเรียงเป็นสูตรสมการ *E*=*mc''² ของไอน์สไตน์บนดาดฟ้าเรือ]]
## อ้างอิง

หมวดหมู่:เรือในสังกัดกองทัพเรือสหรัฐ
หมวดหมู่:เรือที่ต่อในสหรัฐ
หมวดหมู่:เรือบรรทุกอากาศยาน
อ
หมวดหมู่:เรือบรรทุกอากาศยานพลังงานนิวเคลียร์
คิมิ ไรโคเนน

**คิมิ ไรโคเนน** () เกิดเมื่อวันที่ 17 ตุลาคม ค.ศ. 1979 ในเมืองเอสโป ประเทศฟินแลนด์ มีฉายาว่าไอซ์แมน เป็นอดีตนักแข่งรถสูตรหนึ่ง หลังจากที่เขาลงแข่งรถสูตรหนึ่ง 9 ฤดูกาล จนในปี 2007 เขาก็เป็นแชมป์โลกประเภทผู้ขับ นอกจากนี้เขายังเข้าร่วมแข่งขันแรลลีชิงแชมป์โลก กับทีมซีตรองจูเนียร์ทีม ในปี 2010

ไรโคเนนเข้าสู่การแข่งขันรถสูตรหนึ่งให้ทีมเซาเบอร์-เปโตรแนส ในปี 2001 เดิมเข้าแข่งในรุ่นรถล้อเปิดเล็ก เขาได้รับซูเปอร์ไลเซนซ์จากสมาพันธ์รถยนต์นานาชาติ หลังจากได้รับคำสัญญากับหัวหน้าทีมเขา ปีเตอร์ เซาเบอร์ เขาร่วมทีมแม็กลาเรน เมอร์เซเดส ในปี 2002 และเป็นรองชนะเลิศในการแข่งขันปี 2003 และ 2005 พ่ายให้มิคาเอล ชูมัคเกอร์ และ เฟอร์นันโด อลองโซ‎ ตามลำดับ

จากนั้นเปลี่ยนมาอยู่ทีมเฟอร์รารี ในปี 2007 ไรโคเนนก็กลายเป็นผู้ขับรถกีฬาที่มีค่าจ้างสูงที่สุด ตกราว 51 ล้านเหรียญสหรัฐต่อปี ทั้งนี้ส่วนหนึ่งเป็นเพราะมิคาเอล ชูมัคเกอร์ได้เกษียณตัวเองไป

แนวทางของไรโคเนน เป็นที่รู้จักในเรื่องความสงบนิ่งมาก ใจเย็น และหลักการในการเคลื่อนที่รถ เป็นหนึ่งในสาเหตุที่ได้รับชื่อเล่นว่า ไอซ์แมน

ในปี 2008 ไรโคแนนเป็น 1 ใน 2 ของนักแข่งรถสูตรหนึ่งที่ติดอยู่ในรายชื่อ 100 อันดับคนดัง ของนิตยสารฟอร์บ ร่วมไปกับ เฟอร์นันโด อลองโซ‎ เขาติดอยู่อันดับ 36 ของการจัดอันดับของ 100 คนดังในปี 2008 และอันดับ 41 ในปีก่อนหน้า ในปี 2008 เขายังติดอยู่ในรายชื่อคนดังที่มีค่าตัวแพงที่สุดที่อันดับ 26 และติดอยู่อันดับ 6 ของบุคคลกีฬาที่มีค่าตัวแพงที่สุดตามหลัง ไทเกอร์ วูดส์, เดวิด เบคแคม, ไมเคิล จอร์แดน และฟิล มิกเคลสัน ส่วนในปี 2009 ไรโคแนนติดอยู่อันดับ 2 ของนักกีฬาที่มีค่าตัวสูงสุดตามหลัง ไทเกอร์ วูดส์

และ คิมิ ไรโคเนน ได้เกษียณจากการแข่งขัน FIA FORMULA ONE WORLD CHAMPIONSHIP ในปี 2021

## อ้างอิง

หมวดหมู่:นักแข่งรถสูตรหนึ่งชาวฟินแลนด์
หมวดหมู่:นักแข่งรถชาวฟินแลนด์
หมวดหมู่:แชมป์โลกฟอร์มูลาวันประเภทนักขับ
มิลเลนเนียม เรสซิเดนซ์

**มิลเลนเนียม เรสซิเดนซ์ ** () เป็นโครงการตึกระฟ้าประเภทที่พักอาศัยในประเทศไทย จำนวน 4 อาคาร ตั้งอยู่ในซอยสุขุมวิท 16, 18, 20 ถนนสุขุมวิท แขวงคลองเตย เขตคลองเตย กรุงเทพมหานคร ติดต่อกับสถานีอโศก และสถานีสุขุมวิท 

อาคารได้รับการออกแบบโดยทอม ไรท์ และเกคู จอร์จ จากสำนักงานออกแบบ ดับเบิลยูเคเค จำกัด (WKK Architects) และผู้รับเหมาที่ปรึกษาโครงการบริษัท แอดคินส์ จำกัด ซึ่งต่างเป็นบริษัทที่ทำออกแบบอาคารสูงระฟ้าหลายแห่ง เช่น โรงแรมเบิร์จอัลอาหรับที่เมืองดูไบ 

มิลเลนเนียม เรสซิเดนซ์ มีจุดเด่นจากการใช้ผังรูปตัว T ผนังหน้าต่างทั้งในทั้งภายนอกและภายในอาคารเป็นอะลูมิเนียมแพลทดิ้ง และใช้โทนสีเทาช่วยให้ความสว่างไสวให้บรรยากาศแบบอาคารโมเดิร์น ภายในอาคารประกอบด้วยพื้นที่ส่วนกลางเช่น ฟิตเนส สระว่ายน้ำ สนามเทนนิส ห้องประชุม สนามเด็กเล่น และที่จอดรถจำนวน 1 พันคัน จากพื้นที่รวม 12 ไร่ ถูกวางให้เป็นพื้นที่สีเขียวถึง 60% ทำให้โครงการนี้ได้รับรางวัลด้านสิ่งแวดล้อม Green Mark Gold Accrediation จากหน่วยงานด้านอาคารและการก่อสร้าง ประเทศสิงคโปร์ (Building and Construction Authority)

## อ้างอิง

หมวดหมู่:ตึกระฟ้าในกรุงเทพมหานคร
เรือบรรทุกเครื่องบินชั้นคิตตีฮอว์ก

[thumb|350px|[ยูเอสเอส คิตตีฮอว์ก (CV-63)|ยูเอสเอส ''คิตตีฮอว์ก'' (CV-63) ลำขวา จอดเทียบกับยูเอสเอส ''อินดีเพนเดนซ์'' (CV-62) เรือบรรทุกเครื่องบินชั้นฟอร์เรสตัล ลำซ้าย ที่เพิร์ลฮาร์เบอร์]]
**เรือบรรทุกเครื่องบินชั้นคิตตีฮอว์ก** () เป็นชั้นเรือบรรทุกเครื่องบินขับเคลื่อนด้วยกังหันไอน้ำของกองทัพเรือสหรัฐ พัฒนามาจากเรือบรรทุกเครื่องบินชั้นฟอร์เรสตัล ตั้งชื่อตามชื่อเรือลำแรกในชั้น คือ ยูเอสเอส คิตตีฮอว์ก (CV-63) ซึ่งมาจากชื่อเมืองคิตตีฮอว์ก รัฐนอร์ทแคโรไลนา สถานที่ซึ่งพี่น้องไรต์ทดสอบเครื่องบินเป็นครั้งแรกเมื่อ 17 ธันวาคม ค.ศ. 1903

## เรือในชั้น
เรือบรรทุกเครื่องบินชั้นคิตตีฮอว์กประกอบด้วยเรือจำนวน 4 ลำ ที่ประจำการตั้งแต่ทศวรรษที่ 1960 ปัจจุบันเรือทั้งสี่ลำถูกปลดประจำการหมดแล้ว ได้แก่:

## แหล่งข้อมูลอื่น

* Kitty Hawk class aircraft carriers 

*
ค
หมวดหมู่:เรือในสังกัดกองทัพเรือสหรัฐ
ค
หมวดหมู่:เรือในสงครามเย็น